tomron87/hebrew-wikipedia-sentences-corpus huggingface dataset:
משקלו הסגולי נע בין 2.64 ל-2.69 וקשיותו נמוכה במידת מה מקוורץ נקי ונמדדת סביב 6.5 בסולם מוס.
"פצלת אוונטורין", סוג של סלע המכונה גם אבן שמש, דומה מאוד לאוונטורין בעל גוונים של אדום וכתום, אם כי פצלת אוונטורין (בדרך כלל אוליגוקלז, אבל גם אורתוקלז) היא בדרך כלל בעלת שקיפות גבוהה יותר.
לעיתים קרובות האוונטורין הוא מפוספס וכאשר מצוי הפוקסיט בכמות גדולה מאוד הסלע הופך אטום, דבר הגורם במבט ראשון לטעות בינו לבין מינרל הנחושת הירוק והמפוספס מלכיט.
מקור השם "אוונטורין" מהמילה האיטלקית "א ונטורה" ("a ventura") שפירושה "במקרה".
השם מתייחס לגילויה במקרה של אבן זהב (סוג של זכוכית המיוצרת יחד עם גבישי נחושת זעירים כך שמתקבל חומר שקוף בגוון זהוב חום מנצנץ) בוונציה במאה ה-18. למרות שאבן הזהב נתגלתה קודם היא משמשת כיום כחיקוי נפוץ לאוונטורין ולאבן השמש.
ניתן להבחין בין אבן זהב המלאכותית לשני החומרים הטבעיים משום שבאבן זהב כלולות לוחיות קטנות גסות של נחושת המפוזרות בתוך מסת האם באופן אחיד מדי מכדי להיות טבעיות.
אבן זהב מופיעה בדרך כלל בגוונים של חום זהבהב, אך ניתן למצאה גם בגוונים של ירוק או כחול.
השימושים העיקריים באוונטורין הם בבנייה למגורים, באנדרטאות, בייצור כדים, למשטחים עליונים של שולחנות ובעיקר כאבן חן לתכשיטים.
רוב האוונטורין בגווני הכחול-ירוק מגיע מהודו (בייחוד מאזורי מייסור וצ'נאי), שם נוהגים אומנים מקומיים לעבדו.
אוונטורין בגוון של לבן־קרם, אפור וכתום מגיעים מצ'ילה, ספרד ורוסיה.
מקומות נוספים בהם חוצבים אוונטורין כוללים את אוסטריה, סלובקיה, דרום אפריקה וארצות הברית.
רוב החומר מעובד לחרוזים ופסלונים כשרק הדוגמאות המעולות ביותר מלוטשות לקבושון (צורת טיפה השטוחה בתחתיה) שאחר־כך משובץ בתכשיטים.
בארצות הברית, באוסטרליה ובתאילנד אוונטורין היא אבן ההולדת התחליפית של חודש אוגוסט.
אוונטורה (באיטלקית: L'avventura, משמע: ההרפתקה) הוא סרט איטלקי משנת 1960, שנכתב ובוים בידי מיכלאנג'לו אנטוניוני.
בסרט מככבים מוניקה ויטי וגבריאלה פרצטי.
הוא זכור היטב בשל קצבו האיטי והלחן המדויק שלו, ובשל מבנהו הסיפורי הלא שגרתי.
אוונטורה הופק באיטליה תחת קשיים כלכליים ופיזיים והפך את השחקנית מוניקה ויטי לכוכבת בינלאומית.
הסרט הוא הראשון בטרילוגיה של אנטוניוני, ולאחריו באו "לילה" (La Notte) ו"ליקוי חמה" (L'eclisse).
לסרט אוונטורה יש מבנה סיפורי יוצא דופן, בו מתרחש לכאורה מעשה מסתורי מרכזי, אשר נשכח בהדרגה עם התקדמות הסרט ונותר לא פתור.
הסיפור מתחיל עם קבוצה של זוגות עשירים מרומא ששטים בספינה ומבקרים באי געשי לא מאוכלס לחופי סיציליה.
אחת מן הדמויות היא אישה צעירה ששמה אנה (לאה מאסארי), אשר נעלמת בלא להותיר אחריה עקבות.
האחרים מחפשים אחריה, אולם נכנעים, מסתגלים בהדרגה להיעלמה ונסחפים בחזרה לתוך חייהם.
יתרת הסרט מתמקדת במידת מה במערכת היחסים שמתפתחת בין מאהבה של אנה לבין חברתה הטובה ביותר, קלאודיה (מוניקה ויטי).
לסצנה האחרונה אין קשר לאנה (ייתכן שזהו רמז למחשבה שגורלה אינו ידוע), והיא מתייחסת לשאלה כיצד אנשים מתמודדים עם עצמם וזה עם זה.
הסרט הופץ בשנת 1960 וזכה לקריאות בוז מחלק מן הצופים במהלך הקרנת הבכורה שלו בפסטיבל קאן.
על כל פנים, הוא זכה בפרס השופטים בפסטיבל.
הסרט היה חלוצי במאפיינים החזותיים בו והשפיע בצורה ניכרת על השפה הוויזואלית של הקולנוע.
הוא נבחר על ידי מבקרים רבים כאחד הסרטים הטובים ביותר שנעשו אי פעם.
מבקרים אחרים מתחו עליו ביקורת בשל עלילתו נטולת האירועים, שלכאורה איטית בקצבה, ובשל נושאיה האקזיסטנציאליסטיים.
ביחד עם עבודותיו האחרות של אנטוניוני מצוין אוונטורה לשבח לעיתים קרובות כסרט פמיניסטי מוקדם ובו שחקניות ראשיות בעלות אופי חזק ורב פנים.
אוונגרד וקיטש הוא מאמר מאת מבקר האמנות קלמנט גרינברג שפורסם לראשונה במגזין האמריקאי "Partisan Review" בסתיו 1939. המאמר מנסה להבחין בין אמנות "גבוהה" - אמנות האוונגרד של המאה ה-20, לבין אמנות "נמוכה" ופופולרית וכן לתת הגדרה אסתטית לביטויה המובהק של אמנות זו - הקיטש האמנותי.
בתחילת המאמר גרינברג בוחן את העובדה כי החברה המודרנית מפיקה מגוון של תוצרי תרבות במגוון איכויות שונה.
הוא טוען כי פערים אלו אינם מעידים על חוסר היררכיה הטבועה בחברה, אלא רואה בכך מצב המייחד את החברה המודרנית.
אם באמנות המסורתית הפכו הדימויים ברבות השנים למניאריזם אמנותי, בחברה המודרנית, טוען גרינברג, נוצר מצב מיוחד בו האוונגרד האמנותי מונע מן הדימויים לאבד את משמעותם על ידי ערעור מתמיד על ערכי החברה הבורגנית.
בהתקיפו את תרבות הצריכה, פנה האוונגרד אל האמנות עצמה ואל המסורת של כל מדיה ומדיה, במטרה לשאוב מהם מודלים מימטים אלטרנטיביים.
עובדה זו הופכת את האוונגרד למנותק באופנים שונים מן החברה, הגם שניתוק זה אינו מוחלט.
גרינברג מאבחן את הקיטש כתוצר של תיעוש בחברה המודרנית.
השתנות תנאי החיים ואמצעי הייצור בחברה המודרנית הפך את מעמד הפועלים לצרכנים.
הקיטש משמש בחברה זו כחומר גלם ליצירת סימולקרות של תרבות, כלומר לתחליף ירוד של האמנות המבקש להעצים את ההתנסות הרגשית של הצרכן כאמצעי בידור להמונים.
בעיני גרינברג, כל אקדמיזם אמנותי הוא סוג של קיטש, אולם הקיטש לא רק לוקח מן האמנות הגבוהה סממנים, אסטרטגיות פעולה ודימויים ומשחזר אותם, אלא הוא מתייחד בכך שהוא עושה זאת בתוך מערך ייצרני-מודרני.
גרינברג מבסס את האוונגרד ואת הקיטש כשתי קטגוריות מקבילות בתרבות.
קטגוריות אלו תואמות ומגדירות לדעתו גם פער חברתי בין מיעוט עני ומנוצל לבין מיעוט בעל כוח.
ההפרדה הדיכוטומית בין שתי הקטגוריות התרבותיות מצביעה, לדעת גרינברג, על מצב בו המעמדות החברתיים מתרחקים האחד מן השני.
כדוגמה לכך הוא מביא את האמנות שלפני המאה ה-17, תקופת המהפכה התעשייתית, אז שימשה האמנות את כל המעמדות החברתיים בה בעת.
צריכת תרבות גבוהה, טוען גרינברג, איננה מהלך טבעי עבור האדם.
היא מצריכה מן האדם משאבים שונים כגון זמן והשכלה כדי שיוכל להעריכה ולהבינה.
מן הקיטש, לעומת זאת, ניתן ליהנות ללא מאמץ.
לכן, הוא נוח למניפולציה בידי משטרים שונים ובייחוד בידי משטרים טוטליטרים, השואפים לנצלו לשם תעמולה פוליטית.
בחברה קפיטליסטית משמש הקיטש כבסיס לשימור מבנה החברה, בעוד שאמנות איכותית עתידה לאיים על עצם קיומו.
המאמר נחשב לפורץ דרך בהגותו של גרינברג.
גרינברג מבסס את רעיון של ה"אוונגרד", כביטוי לטוהר המוסרי של האמנות ה-"מודרניסטית".
במאמר הוא מציג את הקיטש כאלמנט הנשלט בידי השלטון ובעלי הכוח בחברה, בכך משמש הקיטש כאלמנט משמר לערכי החברה.
בתיאור חלקים אלו בולט הפן המרקסיסטי בהגותו של גרינברג, פן שיש לו מן המשותף עם ההגות של אסכולת פרנקפורט.
בעוד האוונגרד מבקר את החברה ואת ערכיה, משמש הקיטש "חיל אחורי" המתמקד באפקטים נטולי תביעות מן הצופה.
הולדתו של הקיטש מאובחנת על ידי גרינברג עם הפיכתם של הפועלים לחברה צרכנית.
"כל קיטש הוא אקדמי, וכל אקדמי הוא קיטש".
טען גרינברג בבססו טענה זו על כך שהאמנות האקדמית, כמו זו של המאה ה-19, הדגישה חוקים ונוסחאות שנלמדו, וניסתה לעשות את האמנות לדבר נלמד שקל לבטאו.
מאוחר יותר הוא חזר בו מעמדה זו.
אם כי ייתכן שאמנות אקדמית מסוימת אכן הייתה קיטש, אין זה נכון ביחס לכולה, ולא כל הקיטש הוא אקדמי.
גרינברג מבחין אמנם בין "פולקלור" לבין "קיטש", ורואה בראשון תוצר של חברה קדם-מודרנית.
הבחנה אליטיסטית זו, אשר רואה בתרבות הפופולרית כנחותה לאמנות הגבוהה, קוממה עליה ביקורת מאוחרת.
ה"פורמליזם" האמנותי אליו הובילה גישה זו שלל צורות אמנות רבות כגון אלו של הדאדא והסוריאליזם.
גם חלק מיצירות של אמנים אוונגרדיים זכו לביקורת שלילית היו פרי התפשרות כלכלית אשר מהווה "מקור פיתוי לאוונגרד".
הבחנותיו של גרינברג אודות האוונגרד והקיטש נוסחו בשיאו של המודרניזם.
עבור אמנויות חדשות כגון אמנות הפופ והופעתם של אלמנטים פוסט מודרניים בתרבות היו הגדרותיו של גרינברג חסרות משמעות.
מועדון ההוקי קרח אוונגרד מחוז אומסק הוא מועדון הוקי קרח רוסי ממחוז אומסק שבסיביר, המשחק בליגת KHL.
מחזיק גביע גגארין לשנת 2021.
הקבוצה הוקמה ב-1950 במחוז אומסק כמועדון חובבני שהורכב משחקני בנדי בשם "ספרטק".
ספרטק אומסק נבחרה להיות קבוצת ההוקי הראשונה לייצג את אומסק באליפות רוסיה הסובייטית בעונת 1950/51. בעונת 1955/1956 הייתה לקבוצה הזדמנות לייצג את העיר באליפות ברית המועצות, להצטרף לליגה השנייה ולגייס את מיטב שחקני ההוקי מאומסק.
ארבע עונות מאוחר יותר, הקבוצה זכתה סוף סוף בזכות להעפיל לליגה הבכירה.
המשחק הראשון שלה באליפות הסובייטית היה ב-29 בנובמבר 1959 נגד ספרטק (לימים אבטומוביליסט) סברדלובסק.
את השער הראשון לזכות אוונגארד כבש ויקטור שבלב.
בשנת 1962, הצוות קיבל תמיכה מהאיגוד המקצועי של שדה התעופה באומסק ושם המועדון שונה לאיירופלוט אומסק.
בשמה החדש, הגיעה למקום ה-13 באליפות, מה שהיה להצלחתה הגבוהה ביותר עד אותה עת.
עם זאת, זה עדיין לא הספיק כדי להבטיח את מיקומם בליגה א'.
ב-1966, אירופלוט ירדה לליגה השלישית.
בעונה הבאה, 1967–1968, שונה שמה של הקבוצה לקאוצ'וק (גומי) המשקף את השינוי בבעלות הקבוצה שהועברה למפעל הגומי סיבירסקי.
על מנת לשפר את ביצועיה של אומסק באליפות ברית המועצות, קאוצ'וק, בשנת 1972, מוזגה עם יריבתה העירונית לוקומוטיב אומסק לקבוצה אחת בשם חימיק.
בשנת 1975, חימיק אומסק הועברה לידי מפעל הצמיגים אומסק ולאחר מכן שונה שם הקבוצה לשיניק.
ב־1981, הקבוצה החליפה ידיים שוב, לחברת אומסקטרנסמאש והצלה להיקרא אוונגרד אומסק.
כך לאורך כל התקופה הסובייטית הקבוצה שיחקה בליגות נמוכות ורק בעונת 1992 הצליחה לעלות לליגה העליונה.
בשנת 1987 מונה לאוניד קיסלב למאמן.
באותה שנה עברו השחקנים למתחם הספורט אירטיש המיוחל, אולם הבית המקורה הראשון של הקבוצה.
ב־1990, לאחר 27 שנים של נדידה בין הליגה השנייה והשלישית של ההוקי הסובייטי, ניתנה לבסוף לאוונגרד ההזדמנות לשחק בטורניר ההעפלה לליגה הבכירה.
למרות ששחקני אומסק לא הצליחו באותה תקופה, הקבוצה עלתה בסופו של דבר לליגה הבכירה לאחר סדרת 1991 והצטרפה לאליפות חבר המדינות הראשונה והאחרונה.
במהלך אותה עונה, אוונגרד תחת ליאוניד קיסלב שאימן אותה עלתה על ההצלחה של אירופלוט של שנות ה-60 ועלתה למקום ה-12 בליגה.
קיסלב המשיך לאמן את אוונגרד בדרכו להפוך למועדון גדול ומוכר בליגת ההוקי הרוסית.
לקראת עונת הפתיחה שלה, ב־1992, הצטרף לקבוצה יבגני שסטין, כוכב הוקי סובייטי משנות ה-80 ובוגר בית הספר להוקי של אומסק.
איתו הקבוצה סיימה שלישית בבית המזרח, אומסק המשיכה לפלייאוף והגיעה לרבע הגמר.
לאחר עונת 1993–1994 חסרת הברק, אוונגרד חזרה על ההצלחה הזו ב-1995 כשהיא חזרה לרבע הגמר, שם הובסה בסופו של דבר על ידי האלופה של אותה שנה, דינמו מוסקבה.
ההיסטוריה של קבוצת אוונגרד משנות התשעים הגיעה לשיא בעונת 1995–1996. למרות שסיימה במקום השני במזרח, הקבוצה הייתה בשוויון נקודות עם סלבאט יולאייב אופה הבשקירית לאחר המחזור האחרון, מה שהוביל לסכסוך מינורי בין הקבוצות.
זה נפתר כשגם אוונגרד וגם סלבאט נרשמו כמי שסיימו במקום השלישי.
במהלך העונה הבאה, 1997, הצטרף לאוונגרד הפורוורד מקסים סושינסקי, השחקן המצליח ביותר בעידן המודרני בתולדות המועדון.
לאחר עזיבתו של קיסלב באוקטובר 1997, אנטולי ברדין מונה לנשיא הקבוצה, בעוד למאמן הראשי נונה ולדימיר גולובוביץ' נכנס לתפקיד המאמן הראשי.
עד תום העונה סיימה הקבוצה במקום השישי, אך זו הייתה העונה השנייה ברציפות שהפסידה ברבע הגמר, הפעם למטאלורג מגניטוגורסק.
בעונת 1998-1999, אוונגרד השיקה קמפיין מיתוג מחדש ונקראה "נשרי אומסק" (Омские Ястребы), היא שינתה את הלוגו ואת צבעי הקבוצה לשחור ואדום.
אומסק סיימה במקום הרביעי באליפות הסדירה עם דינמו מוסקבה והייתה לקבוצה השלישית בפופולריות שלה, אך שוב לא הצליחה להתקדם מעבר לחצי גמר הפלייאוף לאחר תבוסה 2–1 בסדרה לטורפדו יארוסלבל.
בשנת 1999, הקבוצה בהדרכתומשל גולובוביץ' הגיעה גם למקום השלישי בגביע הקונטיננטלי האירופי של IIHF, תוך חלוקת נקודות עם האלופה של אותה שנה, מועדון Ambrì-Piotta משווייץ.
במהלך עונת 1999–2000, מונה גנאדי ציגורוב למאמן, הוא בא לבנות את הקבוצה מחדש ופנה לדור צעיר של שחקני אומסק מקומיים, כולל כישרונות עתידיים כמו אלכסנדר סביטוב ואיגור שאסטין.
למרות שהשינויים פגעו במעמדו של המועדון במהלך העונה והוא לא הצליח לעזור לאוונגרד לצלוח את שלב רבע הגמר מול היריבה מטאלורג מגניטוגורסק, קו ההתקפה של הקבוצה כלל את דמיטרי זטונסקי, ראוויל יאקובוב ומקסים סושינסקי עדיין סיים את השנה כקו ההתקפה הפורה ביותר בליגה.
תחת ציגורוב, יאקובוב הוחלף מאוחר יותר באלכסנדר פרוקופייב כדי ליצור את אחד הקווים החזקים ביותר בתולדות המועדון.
בעונת 2001–2002, השלישייה הבכירה של אוונגרד נבחרה לקו ההתקפה הפורה ביותר בליגה.
המנהיג שלה, מקסים סושינסקי, הפך ל-MVP של פלייאוף הליגה גם בעונות 200/–01 ו-2001/02 וגם נבחר להרכב קבוצת האולסטאר של הליגה בעונת 2002. בשנים 2000/01, הצטרף לסגל גם שחקן ההגנה המקומי של אומסק, קיריל קולצוב.
ב-2001, הקבוצה בראשות סושינסקי הפכה לקבוצת אוונגרד הראשונה שהגיעה לגמר האליפות אך הפסידה למגניטוגורסק 4–2. העונה הבאה הייתה פחות מוצלחת עבור אומסק שכן שוב נעצרה בחצי הגמר על ידי מגניטוגורסק.
במהלך שנות ה-2000 המוקדמות, אוונגרד הפך לאחד ממועדוני ההוקי הרוסיים הראשונים שהזמינו שחקנים זרים בכירים.
לפני עונת 2001/2002, הם החתימו את ה-MVP של אליפות העולם 2000, מרטין פרוצ'צקה וב-2002 הצטרפו אליו שני שחקני נבחרת צ'כיה נוספים - פאבל פאטרה וטומאש ולאסק.
יחד היוו את קו ההתקפה הצ'כי של אומסק.
החיזוק הצ'כי משנת 2002 הושלם כאשר הוחתם המאמן המפורסם, איוואן הלינקה, למאמן הראשי החדש של אוונגרד.
אוונגרד אומסק זכתה בתואר אליפות ראשון בעונת 2004, כשגברה בגמר על מטלאורג מגניטוגורסק בגמר.
הזכייה הבטיחה לאוונגרד השתתפות בגביע אירופה לאלופות שבחסות IIHF.
הם היו הראשונים לזכות בטורניר אחרי שגברו על Kärpät מהליגה הפינית SM-liiga.
העונה הזו נחשבת לאחת הגרועות בתולדות המועדון, כשהמוניטין של המועדון מוכתם גם על הקרח וגם מחוצה לו.
במהלך הקיץ, אנטולי ברדין, מנכ"ל הקבוצה, היה עסוק בהבאת 18 שחקנים חדשים, כולל כוכב העל לשעבר של פיטסבורג פינגווינס, יארומיר יאגר, השוער ג'ון גרהאם והחלוץ סטניסלב צ'יסטוב.
לאחר התחלה לא משכנעת, המאמן הראשי סרגיי גרסונסקי פוטר שישה משחקים מפתיחת העונה.
מאוחר יותר הוא יתחיל בהליכים משפטיים נגד המועדון כדי לקבל את הפיצוי שהיה זכאי לו לכאורה על פי חוזהו.
לאחר מספר דיונים וערעורים, זכה גרסונסקי בסכום של מיליון רובל, רק חלק קטן ממה שהוא טען במקור שהיו חייבים לו.
וויין פלמינג הקנדי מונה במקומו למאמן החדש.
ב-13 באוקטובר 2008, חלוץ אוונגרד אלכסיי צ'רפונוב מת לאחר שהתמוטט על הספסל במהלך משחק מול ויטיאז צ'כוב.
הוא שוחח עם חברו לקבוצה יארומיר יאגר על הספסל זמן קצר לאחר שהם עזבו את הקרח כאשר צ'רפונוב התמוטט לפתע.
לאחר שטיפלו בו על הספסל, הוא נלקח לחדר ההלבשה שם הוא התעורר למספר רגעים קצרים לפני שלבסוף הובהל ליחידה לטיפול נמרץ, למרות שכבר היה מאוחר מדי.
האמבולנס שהיה בכל המשחקים כבר יצא והיה צריך להזעיק אותו בחזרה; רופאים הגיעו למקום 12 דקות לאחר התמוטטותו של צ'רפונוב והסוללה בדפיברילטור ששימש לניסיון לזעזע את ליבו של צ'רפונוב חזרה לחיים התרוקנה.
לקח בערך 20 דקות להביא אותו לבית חולים.
בעודו בטיפולם של רופאי צ'כוב, הוא הונשם שוב לזמן קצר בשתי הזדמנויות לפני שבסופו של דבר מת.
ב־29 בדצמבר 2008 חשפו חוקרים רוסים כי הוא סבל מדלקת שריר הלב, מצב בו לא מגיע מספיק דם ללב, וכי לא היה עליו לשחק הוקי באופן מקצועני.
ועדת החקירות הפדרלית הודיעה גם כי ניתוח כימי של דגימות הדם והשתן של צ'רפונוב אפשר למומחים להגיע למסקנה "שבמשך מספר חודשים אלכסיי צ'רפונוב קיבל סמים." מקורות רשמיים ציינו שהחומר האסור שנלקח היה ניקתמיד, חומר ממריץ ושזה נלקח שלוש שעות לפני המשחק בו התמוטט.
מנהל אוונגרד, מיכאיל דניסוב, פוטר, בעוד ועדת המשמעת של הליגה הסירה מאז את הרופאים של אומסק מתפקידם במועדון וביקשה את השעייתם של המנכ"ל אנטולי ברדין ונשיא אוונגרד קונסטנטין פוטאפוב עד להשלמת חקירה שתתנהל על ידי משרד התובע הפדרלי הרוסי.
אנטולי ברדין הוחזר בסופו של דבר לתפקיד מנכ"ל המועדון.
במקביל לפרשת מות השחקן, ההופעה הגרועה של אוונגרד על הקרח נמשכה.
זה הביא לתקרית מוזרה כאשר אנטולי ברדין ביקש מהמאמן וויין פלמינג לעזוב את הספסל במהלך ההפסקה השנייה במשחק הביתי מול ויטיאז צ'כוב.
תוך קצת פחות מחודש, המאמן שוחרר מתפקידו, והוחלף על ידי איגור ניקיטין חסר הניסיון.
לאחר שסיים את העונה הסדירה במקום 16, אוונגרד הצליח להעפיל לפלייאוף.
עם זאת, הקבוצה הפתיעה את כולם כשהדיחה את אלופת העונה הסדירה, סלבאט יולאייב אופה, מהתחרות כשניצחה 3–1 בסדרה.
יתרה מכך, הקבוצה הייתה במרחק של רק 15 שניות מלהביס את אק בארס קאזאן, האלופה העתידית של 2009, בסיבוב השני, אך לא הצליחה להחזיק את יתרון השער והמשיכה לספוג שער הארכה במשחק ההכרעה שנערך בטטנפט ארנה.
ב-9 בינואר 2010 פרצה קטטה אדירה במשחק מול ויטיאז צ'כוב.
הסכסול הראשוני החל במהלך החימום לפני המשחק, כאשר דארסי ורוט חבט בכוונה דבקית לעבר לאסה קוקונן, מה שגרם לאלכסנדר סביטוב לגונן על חברו לקבוצה, קוקונן.
זמן קצר לאחר תחילת המשחק, ברנדון סוגדן אתגר את סביטוב לקרב, שהסלים לאחר מכן וכלל ברוטב את שמונת המחליקים האחרים על הקרח.
לאחר מכן התפתחו מספר קרבות נוספים, שהובילו לקטטה והרחקה לתיבת עונשין.
השופטים נאלצו להשעות את המשחק רק לאחר שלוש דקות ו-39 שניות, שכן רק ארבעה שחקנים בין שני הצדדים נותרו לשחק את המשחק.
שיא עולמי בסך 840 דקות עונשין נגרמו במהלך המשחק.
בעקבות המשחק, הנהלת ה-KHL הטילה קנסות כבדים על שני המועדונים, מספר שחקנים בשתי הקבוצות והמאמנים הראשיים של שני המועדונים וכן החליטה להשעות שישה שחקני ויטיאז ודמיטרי ולסנקוב מאוונגרד, שהיה הראשון לעזוב את הספסל במהלך הקטטה.
ה-KHL גם רשמה את המשחק כתבוסה 5–0 לשתי הקבוצות, ללא נקודות.
עם זאת, נראה היה שהקטטה נתנה לקבוצה דחיפה מורלית כשהיא המשיכה לנצח בששת המשחקים הבאים.
למרות זאת, הבינוניות חזרה וניקיטין פוטר והוחלף על ידי ראימו סומאמן שעות ספורות לפני תחילת הפלייאוף.
המאמן החדש לא הצליח למלא את החלל כשהקבוצה ספגה שלוש תבוסות רצופות מנפטכימיק ניז'נקאמסק והודחה בסיבוב הראשון.
בעונת 2012 העפילה לסדרת הגמר של גביע גגארין, לאחר שפתחה את העונה עם 18 ניצחונות רצופים בליגה, אך הפסידה לבסוף לדינמו מוסקבה וסיימה במקום השני.
ב־27 במאי 2018, מונה בוב הרטלי הקנדי למאמן הקבוצה לשנתיים.
בעונת 2018/2019 הקבוצה עברה לעיר בלאשיחה, שבמחוז מוסקבה, עד להשלמת שיפוצים בארנה אומסק.
באותה עונה הציגה מאזן מרשים של רצף ניצחונות וזכתה באליפות המזרח והעפילה לגמר גביע גגארין, ברם בשלב הגמר נכנעה לצסק"א מוסקבה מוסקבה שזכתה באליפות KHL בתוצאה 4:0 בסדרה.
בספטמבר 2019 זכתה בגביע לוקומוטיב אחרי שגברה על צסק"א, במשחק המסמל את פתיחת עונת 2019/2020 והעפילה עד לגמר גביע גגארין.
ב־28 באפריל 2021, הרטלי זכה עם הקבוצה בגביע גגארין לראשונה באליפות הליגה לעונת 2020/2021.
עם זאת בעונת 2021/2022, אוונגרד תחתיו הפסידה לצסק"א ברבע גמר הפלייאוף.
ב-4 באפריל 2022 הודיע בוב הרטלי על עזיבתו וכוונתו לקחת פסק זמן מאימון.
גביע גגארין של ליגת ההוקי הקונטיננטלית:
גביע אלופות אירופה בהוקי קרח
אוונה פטרישה לינץ' היא שחקנית אירית שהתפרסמה בתור לונה לאבגוד בארבעה מסרטי "הארי פוטר".
לינץ' נולדה בכפר טרמונפקין שבמחוז לאות', אירלנד.
בתם של מרגורייט ודונאל לינץ.
ללינץ' שתי אחיות ואח אחד.
בתור ילדה קראה לינץ' את סדרת ספרי "הארי פוטר", הייתה למעריצה אדוקה של הספרים ואף שלחה מספר מכתבים לסופרת ג'יי קיי רולינג.
סבלה בילדותה במשך כשנתיים מאנורקסיה וקיבלה מכתבי עידוד מרולינג שעודדה אותה באותה תקופה קשה שחוותה, ואף הזמינה אותה להיבחן לתפקיד לונה כשתבריא.
למדה במוסדות ציבוריים בכפר בו גדלה ובבית הספר הקתולי לבנות "מכללת הגברת שלנו", בה שימש אביה כסגן מנהל.
למדה בבית ספר קיץ המרכזי למחוננים שבחסות "אוניברסיטת דבלין סיטי", לינץ' נאלצה להחסיר שעות רבות לצורך צילומיה לסרטי הארי פוטר.
בשנת 2006 ניגשה לינץ' להיבחן לתפקיד תלמידת רייבנקלו לונה לאבגוד בסרט "הארי פוטר ומסדר עוף החול", לינץ' כשהייתה בת 14 נבחנה לתפקיד מול 15,000 מתמודדות.
המפיקים של הסרט התרשמו מלינץ' וליהקו אותה לסרט בטענה ש"רוב הבנות שנבחנו יכולות לגלם את לונה, אך לינץ' היא לונה בעצמה".
ללינץ' לא היה כל ניסיון משחק ממשי לפני ששיחקה בסרט, מלבד מחזות בית ספר בהם השתתפה.
לינץ' הייתה שותפה באחד מהמופעים של סטארקיד הפקות, גם כן בתור לונה לאבגוד ב"מחזמר מאוד פוטרי: סיום שנה".
הסרט זכה להצלחה הן מבחינת ההכנסות והן מבחינת ביקורות המבקרים על שחקני המשנה, לינץ' עצמה זכתה בעיקר לביקורות חיוביות על תפקידה בכך שהצליחה ליצור דמות חיובית יותר מאשר מתוארת בספר.
ב-2009 הועמדה למספר פרסים והוכתרה על ידי מבקרי קולנוע בריטיים לשחקנית האירית הטובה של השנה על הופעתה בסרט "הארי פוטר והנסיך חצוי-הדם".
ב-2010 חזרה לגלם את הדמות בפעם השלישית בסרט "הארי פוטר ואוצרות המוות חלק 1" וב-2011 הופיעה בדמותה של לונה לאבגוד בפעם האחרונה בסרט השמיני והרווחי בסדרה "הארי פוטר ואוצרות המוות חלק 2", שגרף למעלה ממיליארד דולרים ברחבי העולם.
לינץ' גם תרמה את קולה למשחקי הארי פוטר.
פעילות למען זכויות בעלי חיים
לינץ' הפכה לצמחונית בגיל 11, ומשנת 2015 היא טבעונית מטעמים אידאולוגיים.
השתתפה בפעילויות רבות למען זכויות בעלי חיים, בהן אירועים ועצומות נגד משלוחים חיים, פעילויות להצלת פילים באסיה, וקריינות בסרט iAnimal על תעשיית החלב.
בשנת 2018 ייסדה יחד עם דניאלה מונה חברת קוסמטיקה המייצרת מוצרי קוסמטיקה ללא אכזריות.
משנת 2022 מגישה לינץ' פודקאסט בשם "Just Beings" יחד עם מלאני ג'וי, העוסק בהיבטים פסיכולוגיים של הרגלים מזיקים ואי-צדק.
על פי ג'וי, מטרת הפודקאסט היא "שינוי צורת החשיבה שלנו כדי ליצור עולם טוב יותר עבור בני האדם, בעלי החיים וכדור הארץ – ובו בזמן לשפר את חיינו האישיים ומערכות היחסים שלנו."
+שנהסרטתפקידהערות2007הארי פוטר ומסדר עוף החוללונה לאבגוד2009הארי פוטר והנסיך חצוי-הדם2010הארי פוטר ואוצרות המוות - חלק 12011הארי פוטר ואוצרות המוות - חלק 22013החבר הטוב ביותרמקנזי פרייס2015Addiction: A 60's Love Storyתרזה בורנשטייןMy Name Is Emilyאמילי2019Madness in the Methodאבי פוקס
+שנהסדרהתפקידהערות2012סינבדאלהנהפרק: "Land of the Dead"2013Apexריגןפרק: "Pilot"2015Danny and the Human Zooבריג'יט ריירדןסרט טלוויזיה של BBC One2018רוקדים עם כוכביםמתמודדתעונה 27; מקום שלישי2019Middle School Mogulsלאנצ'בוקסדיבוב; פרק: "The Making of a Mogul"2020עלייתם של צבי הנינג'הגאנטרידיבוב; פרק: "Donnie vs.
Witch Town"2021עדות אילמתפייסלי רוברטסון2 פרקים2022הארי פוטר: בחזרה להוגוורטסעצמהספיישל טלוויזיוני של HBO Max
מועדון הכדורגל "אוונגרד" קורסק הוא מועדון כדורגל רוסי מהעיר קורסק שברוסיה המתמודד בהליגה הרוסית השנייה בכדורגל.
הקבוצה הוקמה ב-1958 כ"טרודובוי רזרזבי קורסק" ונקראה כך בשנים 1958–1965, ובשנים 1967–1972. בעונת 1961 העפילה עד לשלב 16 האחרונות ב במה שהיה להישג השיא שלה.
ב-1966 היא נקראה "טרוד" ומאז 1973 נושאת הקבוצה את שמה הנוכחי.
לאורך כל התקופה הסובייטית, שיחקה הקבוצה בליגות הנמוכות ולא הצליחה להעפיל לליגה הבכירה ואף לא לליגת המשנה הסובייטית.
ב-1992 הקבוצה המשיכה לשחק בליגה הרוסית השנייה ורק בשנת 2005 הצליחה להעפיל לליגת המשנה הרוסית, בה שיחקה עד עונת 2007 כשסיימה במקום האחרון והודחה בחזרה לליגה השנייה, כשהישג השיא שלה היה המקום ה-10 בליגת המשנה בעונת 2006.
המ-2008 הקבוצה המשיכה להתמודד בליגה השנייה, תוך מאמץ להעפיל בחזרה לליגת המשנה הרוסית.
היא הצליחה לבסוף להעפיל לליגת המשנה בסיום עונת 2016/2017.
בעונת 2017/2018 גברה על צסק"א מוסקבה בתוצאה 1:0 והעפילה לראשונה בתולדותיה לשלב שמינית גמר הגביע הרוסי בכדורגל והתקדמה עד לגמר, אחרי ניצחונות על טמבוב, אמקאר פרם ושיניק ירוסלבל.
אך לבסוף הפסידה בגמר הגביע לטוסנו
בתום עונת 2019/2020, הנהלת הקבוצה הודיעה על כוונתה לרדת לליגה המקצוענית בצעד שנועד לחסוך בהוצאות כלכליות על רקע קיצוצים בתקציב הקבוצה, בעקבות התפרצות נגיף הקורונה ברוסיה שאילצו את ממשלת המחוז לקצץ בתקציבי הספורט.
ליגת המשנה הסובייטית / ליגת המשנה הרוסית
הליגה הסובייטית השנייה / הליגה הרוסית השנייה
הגביע הסובייטי בכדורגל / הגביע הרוסי בכדורגל
אוונגלוס וניזלוס הוא פוליטיקאי יווני שכיהן כסגן ראש הממשלה ושר האוצר, מ-17 ביוני 2011 עד 21 במרץ 2012. לאחר מכן כיהן כסגן ראש הממשלה ושר החוץ מ-25 ביוני 2013 עד 27 בינואר 2015. הוא חבר הפרלמנט היווני מטעם התנועה הסוציאליסטית הפאן-הלנית כמייצגו של מחוז הבחירה הראשון של סלוניקי.
וניזלוס הוא פרופסור למשפט חוקתי בבית הספר למשפטים של אוניברסיטת אריסטו שבסלוניקי (Aristotle University of Thessaloniki).
וניזלוס למד לתואר ראשון באוניברסיטת אריסטו שבסלוניקי בין השנים 1974–1978 ולאחר מכן המשיך ללמוד לתארים מתקדמים באוניברסיטת פנתאון-אסאס.
ב-1980 קיבל דוקטורט במשפטים מאוניברסיטת אריסטו שבסלוניקי.
ב-1984 הוא מונה למרצה באוניברסיטת אריסטו שבסלוניקי, ולאחר מכן מונה לפרופסור למשפט חוקתי באותה האוניברסיטה.
אחת המשרות שהחזיק הייתה במועצת המנהלים של המרכז הלאומי למינהל ציבורי, בבנק יוון ובוועדה לרדיו מקומי (רשות עצמאית שמפקחת על תחנות הרדיו המקומיות של יוון).
וניזלוס הפך לדמות ציבורית ב-1989, כשהגן בהצלחה על אנדראס פפנדראו שהואשם בשחיתות.
במהלך המשפט וניזלוס הפגין יכולות רטוריות מרשימות כשנשא נאומים חוצבי להבות.
פפנדראו, שהתפעל מעורך דינו הצעיר, כלל אותו ברשימת המועמדים לפרלמנט של התנועה הסוציאליסטית הפאן-הלנית ב-1993, וכשחזרה התנועה לשלטון באותה השנה, וניזלוס מונה לדובר הממשלה.
וניזלוס חיבר מספר ספרים, מונוגרפיות ומאמרים, האחרון שבהם, אסופת כתבים על מערכת ההשכלה הגבוהה של יוון הכוללת מספר מאמרים שפורסמו קודם לכן באינטרנט.
כתביו האחרים עסקו בנושאים פוליטיים עכשוויים ובמדיה, מדיניות חוץ ופיתוח.
עבודותיו האחרונות עסקו יותר במחשבה מדינית ובסוגיות תרבותיות.
הוא מתנגד בתוקף לתאוריית התנגשות הציביליזציות.
כסטודנט, שימש וניזלוס כחבר בהתאחדות הסטודנטים היוונית ב-1975 ובמועצה המרכזית בהתאחדות הסטודנטים של אוניברסיטת סלוניקי ב-1977.
הוא היה חבר במועצה המרכזית של התנועה הסוציאליסטית הפאן-הלנית מאז 1990. קודם לכן היה חבר בלשכה המבצעת של תנועתו.
הוא החזיק, בין היתר, במשרות הממשלתיות הבאות:
שר העיתונאות ואמצעי התקשורת ודובר הממשלה, מ-8 ביולי 1994 עד 15 בספטמבר 1995.
שר המשפטים מ-22 בינואר 1996 עד 5 בספטמבר אותה שנה.
לאחר הבחירות לרשות המחוקקת ב-2007 בה הובסה מפלגתו, הודיע וניזלוס על מועמדותו לראשות המפלגה.
בבחירות על התפקיד שהתקיימו ב-11 בנובמבר הובס וניזלוס על ידי מנהיג המפלגה המכהן יורגוס פפנדראו.
וניזלוס זכה בכ-38% מהקולות לעומת כ-56% בהם זכה פפנדראו.
כשנקרא על ידי פפנדראו למלא את תפקיד שר האוצר וסגן ראש הממשלה אמר וניזלוס כי "הוא מוותר על ביטחונו האישי ומתגייס לקרב האמיתי להפחתת עומס החוב הגדול באירופה - כמעט 150% מגודל כלכלתה".
וניזלוס נשוי ללילה בקטסלו והם הורים לבת.
הוא דובר יוונית, אנגלית וצרפתית.
האוונגרד הוא כרב"מ (כלי רכב בלתי מאויש) שפותח על ידי חברת G-NIUS Autonomous Unmanned Ground Vehicles שהוקמה על ידי התעשייה האווירית ואלביט מערכות.
האוונגרד נועד למשימות בקרב, סיוע ותמיכה לחיל הרגלים, סיור במקומות מסוכנים, גילוי אש אויב, גילוי מטעני חבלה ומוקשים, תמיכה באש באמצעות ירי במקלע, סחיבת ציוד ופינוי פצועים.
האוונגרד מבוסס על כלי רכב TAGS (ראשי תיבות של Tactical Amphibious Ground Support vehicle) מתוצרת חברת Dumur הקנדית ומצויד במצלמות, מכ"ם, גלאים שונים (כגון גלאי אינפרא-אדום וגלאי אש אויב), שבש מטעני חבלה (IED Jammer) ובעמדת "קטלנית" אותה ניתן לחמש במקלע מאג (7.62 מ"מ) או במקלע כבד M2 בראונינג (12.7 מ"מ).
בנוסף מצויד הרכב במגלה מוקשים וכננת חילוץ.
ניתן להתקין על הרכב ציוד שונה ומגוון בהתאם למשימה.
הכלי ניתן לשליטה מרחוק ויכול לפעול גם באופן חצי-אוטונומי.
יש לאוונגרד מצב עקיבה אחרי חייל, וכן יכולת להימנע מלהיתקל במכשולים.
בשנת 2016 החליטו התעשייה האווירית ואלביט מערכות לסגור את חברת ג'י-ניוס.
מנוע: Kubota - V3800DI-T, מנוע טורבו דיזל בעל 4 צילינדרים
מהירות מרבית: 20 קילומטר לשעה
אוונג'רס נגד אקס-מן הוא אירוע קרוס-אובר ביקום מארוול שפורסם בחוברות הקומיקס האוונג'רס והאקס-מן על ידי חברת מארוול קומיקס בין אפריל לאוקטובר 2012 למשך 12 חוברות, ו-68 חוברות קשורות.
את הסיפור כתבו מאט פרקשן, בריאן מייקל בנדיס, ג'ייסון אהרון, אד ברובייקר וג'ונתן היקמן, באיורם של מספר אמנים כגון ג'ון רומיטה הבן, אוליבייה קויפה ואדם קוברט.
הרקע לעלילת הסיפור מקורה מתחיל עוד מהסיפורים "בית אם", "תסביך משיח", "מלחמת המשיח", "הביאה השנייה", "אוטופיה" ו"פילוג", לפיהם מרביתם של המוטאנטים הופשטו מכוחותיהם, וגזע המוטאנטים עומד בפני הכחדה אפשרית.
היוולדה של התינוקת הראשונה בעלת כוחות מוטאנטים הופ סאמרס מפיח תקווה מחודשת באקס-מן להמשכיותו של הגזע המוטאנטי ולהקמתו של אי המפלט אוטופיה.
בנוסף, המתחים המתמשכים בין סייקלופס לבין וולברין בנוגע לעתידם של האקס-מן מגיעים לנקודת רתיחה ולפילוג בין חברי הקבוצה.
כאשר כוח הפניקס חוזר לכדור הארץ מתחיל סכסוך ועימות גדול בין קבוצת אקס-מן - שמאמינה שכוח הפניקס יביא לישועתו של הגזע המוטאנטי - לבין קבוצת האוונג'רס שחוששת לגורל האנושות.
האירוע החל בסדרה המוגבלת Avengers: X-Sanction, בכתיבתו של ג'ף לב ובאיורו של אד מקגינס.
במובנים רבים, האירוע ממשיך ב"אוונג'רס ואקס-מן: הציר".
סם אלכסנדר, חבר בחיל נובה, מגיע לעולם ביתו של טראקס - אויבם של ארבעת המופלאים - כדי להזהיר את תושביו מפני הגעתו של כוח הפניקס, אך לפני שהוא מצליח למסור את ההודעה, טראקס מופיע ומתקיף אותו.
באמצעו של הקרב, ישות הפניקס מגיעה.
טראקס מושמד לכאורה בסופו של הקרב, וסם נמלט ועושה את דרכו לכדור הארץ, היעד הבא של הפניקס.
קייבל (שנחשב למת לאחר אירועי "הביאה השנייה") חוזר מעתיד שומם, לאחר שקיבל מידע שגוי שהאוונג'רס אחראים למותה של הופ סאמרס, משיחת המוטאנטים, ולעצם קיומו של העתיד הנורא ממנו הגיע.
כדי למנוע את מותה, קייבל מתכנן תוכנית באמצעותה יוכל לנטרל את האוונג'רס, ומיירט לשם כך מטוס להובלת אסירים.
כשהאוונג'רס אוספים את האסירים ומובילים אותם לכלאם, קייבל חוטף את פלקון.
קפטן אמריקה מאתר את השניים בעזרתו של רדווינג, בז המחמד של פלקון, אך קייבל אורב לו וכולא אותו.
בהמשך, קייבל מביס את איירון מן בעזרת טכנולוגיה מחליפת שריון עתידית שלו.
הענק האדום מפתיע את קייבל, אך הוא מובס כשקייבל מדביק אותו בוירוס טכנו-אורגני.
סייקלופס והופ מגיעים ומתחננים בפני קייבל שישחרר את האוונג'רס, אך ניסיונם מופרע בחטף על ידי הגעתם של ספיידרמן ו-וולברין, שתוקפים את קייבל.
בעוד דעתו של קייבל מוסחת על ידי השניים, הופ משחררת את חברי האוונג'רס הכלואים והענק האדום מצליח לשרוף את הווירוס הטכנו-אורגני מגופו.
קייבל נכנע למאמציהם המשותפים של האוונג'רס ושל הווירוס הטכנו-אורגני שבגופו שלו, והוא מועבר לאי אוטופיה.
נאמר להופ שהיא יכולה להציל את קייבל על ידי ספיגתו של הווירוס בעזרת כוח הפניקס.
עם החלמתו, קייבל מיידע את סייקלופס שהופ היא אכן התגלמותה החיה של הפניקס, ושהוא צריך לעזור לו להגן עליה בזמן שהמלחמה עם האוונג'רס מתקרבת.
מערכה ראשונה - "הנה זה מגיע"
מספר ימים לאחר מכן, סם מתרסק בכדור הארץ ומספק לאוונג'רס אזהרה מעורפלת לפני ששוקע בתרדמת.
איירון מן מסיק מכך שהאיום המדובר הוא כוח הפניקס וכי הוא מתקרב לכדור הארץ.
בבית הספר לילדים מחוננים ע"ש ג'ין גריי, וולברין מספר לקפטן אמריקה שהוא מאמין כי כוח הפניקס מגיע בעקבותיה של הופ.
קפטן אמריקה עושה את דרכו יחד עם האוונג'רס לאי אוטופיה ומבקש מסייקלופס למסור לידיו את הופ למעצר הגנתי.
סייקלופס מסרב, בהאמינו כי הופ היא משיחת המוטאנטים, ופוקד על קפטן אמריקה לעזוב.
לאחר חילופי דברים קצרים קפטן אמריקה מאגד את האוונג'רס למתקפה על אוטופיה.
במהלך הקרב המתחולל על חופי האי, אמה פרוסט מכניסה את הופ למתחם ומשאירה אותה יחד עם חברי האורות לצורך הגנתה.
אולם, הופ מביסה את חבריה לקבוצה מתוך אמונה שהיא זו שאחראית למלחמה ומתעקשת על כך שהיא זו שצריכה לעצור אותה.
וולברין וספיידרמן מסתננים למתחם ומוצאים את הופ, אך מובסים כשהופ משתמשת לראשונה בכוחות הפניקס שלה.
היא עוזבת את האי כשהקרב בין האקס-מן לאוונג'רס מתעצם.
בינתיים, תור מוביל את האוונג'רס הסודיים בחלל במאמץ משותף להרחיק את כוח הפניקס מכדור הארץ.
לאחר שסייקלופס משכנע את האוונג'רס שהם נכנעים, הוא וצוות ההכחדה שלו נמלטים מאוטופיה כדי לאתר את הופ.
האוונג'רס עוקבים אחריהם בעזרתה של רייצ'ל סאמרס, אך הם מגלים שהופ העלימה את עקבותיה ואינם מודעים לכך שרייצ'ל עובדת כסוכנת כפולה בשביל סייקלופס.
קפטן אמריקה נקלע למאבק עם וולברין במטוס של האוונג'רס בנוגע לדרך בה יש לטפל בהופ.
וולברין מאמין שיש להרוג אותה והוא נפלט מהמטוס.
וולברין ניצל בידי הופ, שמבקשת את עזרתו להגיע אל האזור הכחול של הירח.
בינתיים בחלל, תור והאוונג'רס הסודיים מובסים בידי כוח הפניקס.
על פני כדור הארץ, האוונג'רס והאקס-מן מחפשים כל קבוצה בנפרד אחר הופ בואקאנדה, בארץ הפראית, בוונדגור, בלטבריה ובטבולה ראסה.
וולברין והופ מגיעים אל הירח, אך וולברין מאותת לקפטן אמריקה על מקום הימצאו, וזה האחרון מגיע לשם עם קבוצה מחברי האוונג'רס.
האקס-מן מגיעים גם הם למקום, ואמה פרוסט סורקת את מוחו של קפטן אמריקה.
כששני הצדדים מתחילים להילחם, תור מחוסר ההכרה נופל על פני השטח, ומציין כי כוח הפניקס מגיע.
בעוד שתי הקבוצות נלחמות, הופ מאבדת שליטה על עצמה, ובגלל פחדיה שמא היא טועה לגבי יכולתה לשלוט בפניקס היא מבקשת מוולברין להורגה.
בינתיים, איירון מן והאיש הענק מכינים מפרק חלקיקים כדי להשמיד את ישות הפניקס, אך במקום להורגה איירון מן מפצל אותה לחמישה חלקים.
חמשת הרסיסים מתמזגים עם סייקלופס, אמה פרוסט, מג'יק, קולוסוס ונאמור.
לאחר מכן, חמשת המוטאנטים מביסים את האוונג'רס ועושים את דרכם לכדור הארץ יחד עם הופ.
מערכה שנייה - "לא עוד אוונג'רס"
זמן מה לאחר העימות על הירח, "חמשת הפניקסים" החלו רפורמת שלום עולמי, ופותרים כמה סכסוכים בינלאומיים ברחבי העולם.
האוונג'רס, עדיין המומים מתבוסתם, מוזמנים אל הבית הלבן, ומצוותים לקבוצת סוכנים ממשלתיים כדי לעצור את חמשת הפניקסים, למרות מעשיהם.
מתוך אמונה כי הופ היא המפתח להבסת חמשת הפניקסים, האוונג'רס חוטפים אותה מהאי אוטופיה.
כאשר סייקלופס תוקף אותם הם כמעט והורגים את הופ, והיא נחטפת על ידי מכשפת השני, שמביסה את סייקלופס.
סייקלופס, זועם ומושפל, נודר כי יפרק את האוונג'רס אף במחיר חייו.
במהלך הקרבות בין חברי האוונג'רס לבין האקס-מן, מכשפת השני מעלפת את מג'יק, ואילו אמה פרוסט מצלקת קשות את הוקאיי.
כשחמשת הפניקסים מרפאים את הוקאיי, סייקלופס מזהיר אותם על שימוש מופרז בכוחותיהם, אך שולח את מג'יק.
בואקאנדה, הופ מספרת לאוונג'רס כי מכשפת השני נחשבת לאיום על האקס-מן, מה שמוביל את הפנתר השחור ואיירון מן לחיפושים אחריה, כשאיירון פיסט וליי-קונג לוקחים את הופ לעיר קון-לון המסתורית כדי להעניק לה שליטה על כוח אגרוף הברזל.
באחד העימותים של מכשפת השני עם נאמור, האחרון פועל כנגד הוראותיו של סייקלופס, ומוביל את אטלנטיס למלחמה בואקאנדה.
במהלך המתקפה של נאמור על ואקאנדה, וולברין ואיירון מן נמלטים לקון-לון.
בינתיים, מגנטו מגלה לסייקלופס על תקיפתו של נאמור, וכששאר הפניקסים מגיעים למקום חלק הפניקס של נאמור נוטש אותו.
כשהאוונג'רס נסוגים לקון-לון, צ'ארלס אקסבייר מאיים על סייקלופס כי יוציא ממנו את חלק הפניקס שלו, לאחר ששלטונו הרודני מתחזק.
מערכה שלישית - "יכול להיות רק אחד"
הימים עוברים, ורבים מחברי האוונג'רס נחטפים על ידי צוותו של סייקלופס.
סטורם מוכת הצער מספרת לבעלה, הפנתר השחור, כי היא ועוד כמה חברי אקס-מן ערקו, וכי מספר חברי אוונג'רס שבויים מוחזקים בהר געש פעיל בסיביר.
האוונג'רס תוקפים הר זה בעזרתם של סטורם ושל אקסבייר, אך ניסיון זה נכשל במארב של קולוסוס ומג'יק, וכשספיידרמן מסיח את דעתם האוונג'רס מצליחים לחלץ את השבויים ולברוח.
אולם, כשהאוונג'רס חוזרים לקון-לון הם מופתעים לגלות שסייקלופס ספג את חלקי הפניקס של מג'יק וקולוסוס.
כשסייקלופס רודף אחרי הופ, ליי-קונג מכריח את הופ בצעד נואש לספוג את כוחו של שאו-לאו, מקור אנרגיית אגרוף הברזל.
מותשת, הופ סופגת את כוחו והודפת את סייקלופס, המשוגר לירח בעזרתה של מכשפת השני.
על הירח, סייקלופס מגיע למסקנה כי הוא מוכרח לספוג את כוחה של אמה פרוסט כדי להביס את הופ, כשבאוטופיה מגנטו ואקסבייר זוממים להוציא מפרוסט את חלק הפניקס שלה.
סייקלופס חוזר לכדור הארץ, ונאבק בצוות משותף של האוונג'רס והאקס-מן.
הוא סופג את כוחה של אמה פרוסט בכוחו, ומשתמש בכוח מאוחד זה כדי להרוג את אקסבייר.
מעשה זה הופך את סייקלופס לפניקס האפל.
במאבק הקשה נגד סייקלופס, קפטן אמריקה מבין שמכשפת השני והופ מוכרחות לסיים את הוויכוחים ביניהן ולעבוד ביחד נגד סייקלופס.
כששתיהן מתאחדות נגד סייקלופס, הן מצליחות לחלץ ממנו את ישות הפניקס.
הישות מתאחדת עם הופ, שמשמידה בעזרת וונדה בתוכה את הפניקס.
כשהופ מתקנת את נזקיו של סייקלופס, האחרון מוחזק במעצר של סוכנות S.H.I.E.L.D, וקפטן אמריקה מרכיב צוות חדש של האוונג'רס.
במהלך הקרב על האי אוטופיה, איירון מן כמעט ומביס את מגנטו בעזרת שאיבת כוחות מכוכב צדק.
אולם, מגנטו מרסק לוויינים ועצמים מגנטיים אחרים על איירון מן בעזרת כוחותיו העצומים.
איירון מן בורח ומחפש אחרי הופ, תוך כדי כך שהוא עוזר לאחרים.
מגנטו מבין את חומרת מעשיו ומתחנן בפני איירון מן למצוא את בתו, מכשפת השני.
בינתיים, הדבר נלחם בנאמור בים ליד אוטופיה, וזה האחרון זורק אותו לפיו של חכאי ענק.
בתוך הארץ הפראית, קפטן אמריקה נאבק בגמביט, המפוצץ אותו באנרגיה קינטית ולכאורה הורג אותו, אלא שקפטן אמריקה שרד את הפיצוץ והביס אותו.
בלטבריה, ספיידרמן נלחם בקולוסוס, שפוצע אותו קשה.
למרות פציעותיו ספיידרמן ממשיך להילחם, ובורח כשדרדוויל מתערב ומבשר לו כי הופ איננה נמצאת שם.
במהלך הקרב על האזור הכחול של הירח, הענק האדום זורק את הדבר ואת קולוסוס לחלל, והאחרון מכה את הדבר שוב ושוב, עד שהשניים סובלים ממחסור בחמצן.
חזרה לקרב, מג'יק גוררת את האלמנה השחורה אל ממד הלימבו.
אולם, לאחר שהמוני שדים תוקפים את השתיים, איליאנה משתמשת בכוחותיה כדי להחזיר את שתיהן לירח, שם מג'יק דוקרת את האלמנה בחרב הנשמות וזורקת אותה לחלל.
בעיר ניו יורק, דרדוויל נאבק בפסיילוק מתוך חשד במניעיה, ואילו באוקראינה תור מנפץ את צורת היהלום של אמה פרוסט, וכשהרסיסים פוצעים אותו הוא נכנע.
בעוד האוונג'רס מחפשים אחרי הופ, הוקאיי נגרר לעימות עם אנג'ל, עימות שנקטע בהתערבותה של פסיילוק.
הוקאיי, נואש, מאיים לירות בראשה של פסיילוק אם אנג'ל יתקיף אותו, אך לבסוף יורה בשניהם.
בואקאנדה, סטורם והפנתר השחור רבים ביניהם, וכשהאקס-מן תוקפים את הפנתר השחור, סטורם מצטרפת אליהם ומשאירה את בעלה הפצוע לבדו.
בקון-לון, כשהופ שואבת משאו-לאו את כוח אגרוף הברזל, מתפתח קרב בינה לבין מכשפת השני, אך לאחר שהשתיים כמעט וקורעות את מרקם המציאות, קפטן אמריקה דורש מהן להפסיק.
במקומות אחרים, האבוק מביס את קפטן אמריקה, דומינו נאבקת בענק האדום, ואדווין ג'רוויס זורק את טואד מחלון במגדל האוונג'רס.
הוקאיי וספיידרוומן מתעמתים עם אמה פרוסט, פסיילוק וסטורם, וזאת בעוד אייסמן מביס את איירון פיסט.
בסיפור המתרחש במציאות חלופית, פיקסי וילדת הסנאי שיחקו עם בובות פעולה של האוונג'רס ושל האקס-מן, אך גילו שהבובות נוצרו על ידי אדון הבובות, יום אחד לפני תחילת העימותים בין האוונג'רס לאקס-מן.
לאחר שחמשת הפניקסים בונים מחדש את אוטופיה, סייקלופס נוסע לאזור הכחול של הירח כדי להרגיע את מחשבותיו.
תוך כדי הרהור, הוא נזכר בג'ין גריי, ויוצר העתק שלה מחולות הירח.
ההעתק של ג'ין מפציר בסייקלופס לא לתת לכוח לשנות אותו, וכשהאחרון חוזר לכדור הארץ, הוא נשבע כי לא ייתן לכוח הפניקס לשנות אף פן מאישיותו.
בקון-לון, איירון מן וחיה מפתחים נשק המונע על ידי כוחה, מחשבותיה וידיעותיה של מכשפת השני.
במכשיר זה מוצג עתיד בו איירון מן, וולברין ותור נהרגו, אך לאחר מכן מופיע תרחיש אחר בו מתוארת תבוסתו של סייקלופס, מה שהופך את איירון מן וחיה למרכיב חשוב בקרב האחרון.
כשהאוונג'רס לוכדים ילדים מוטאנטים, הם משאירים אותם בבסיסם של אקדמיית האוונג'רס, שם הרקולס יוזם תחרות ספורט בין הנערים, אך הם מסרבים ומסתגרים בחדריהם.
בינתיים, סבסטיאן שו מנצל את המצב בעולם כדי להימלט מכלאו.
במקום אחר, X-23 מנסה להחליט לאיזה צד היא תצטרף במאבק, ובוחרת לא להתערב כלל בקרב, לאחר שיחה עם פיינס.
במפתיע, זקיפי הסנטינל מתקיפים את הקבוצה, אך X-23 משמידה אותם.
זמן קצר לאחר מכן, סבסטיאן שו פורץ למתחם האקדמיה, בניסיון למלט את המוטאנטים הצעירים.
לאחר ששני הצדדים מסכימים כי המוטאנטים מוכרחים להיות חופשיים, המדריכה טיגרה מזייפת קרב כדי להצדיק את בריחתם.
לאחר מכן, סורג' ודאסט מגיעות למקום, לוקחות את המוטאנטים הצעירים, אך X-23 מסרבת לבוא עימן, וכך גם לואה.
כשחמשת הפניקסים נוחתים על כדור הארץ, X-23 מרגישה כי יש להשמיד את הסנטינל של ג'וסטון סיפרט שהצטרף לקבוצה.
כאשר אמה פרוסט הורסת זקיפי סנטינל ברחבי העולם, היא מגיעה לשערי אקדמיית האוונג'רס ודורשת להשמיד את הסנטינל של ג'וסטון או למחוק את תכנותו, אלא שג'וסטון מסרב, ופרוסט מובסת על ידי כל תלמידי האקדמיה.
לאחר שפרוסט מסתלקת, צוות ההנהלה דן על הישארותו של ג'וסטון, ולאחר שקוויקסילבר קבע כי יישאר, הנרי פים וטיגרה סוגרים את האקדמיה בחשש לחייהם של התלמידים.
לאחר שנורמן אוסבורן מאיים על חייו של בנה, ג'סיקה ג'ונס חוזרת בסערה לבסיס האוונג'רס החדשים ודורשת מבעלה לוק קייג' לעזוב את המקום.
אולם, קייג' מסרב בטענה שכשיעזבו יהפכו למטרה קלה יותר, ואף משאיר את ג'ונס ובנה לבדם כשהוא מצטרף אל האוונג'רס בהתקפה על האי אוטופיה.
לאחר שנכלאו באחד מבסיסי האקס-מן, לוק קייג', הוקאיי וספיידרוומן בורחים, הורגים כמה חברי אקס-מן, ומגלים כי כל תרחיש זה התבצע מתרחיש מציאות וירטואלית אליו נחשפו.
בינתיים, קפטן אמריקה מארגן פגישה נוספת של ארגון האילומינטי, בתקווה כי נאמור יוציא מעצמו את חלק הפניקס שלו, אך הפגישה מתפרקת במהירות; צ'ארלס אקסבייר מרגיש כי מאשימים אותו במעשי האקס-מן, מיסטר פנטסטיק סבור בדעתו כי יש להשמיד את נאמור, ואילו איירון מן ודוקטור סטריינג' מפקפקים בהגעתו של נאמור.
כשהאחרון מגיע, הוא מגלה שהשאר (פרט לקפטן אמריקה) עזבו, ומגלה לקפטן כי הוא מעריך אותו כחבר.
כשהקרב נגד הפניקס האפל נגמר, חברי הקבוצה לוק קייג', דרדוויל, הדבר ומוקינגבירד לוקחים את אמה פרוסט למעצר, אך מותקפים על ידי קומץ פליטים מקבוצת המטהרים, הלהוטים להרוג את פרוסט.
לאחר שהקבוצה מנצחת את הפליטים, ג'ונס מתאחדת עם קייג', ודרדוויל מהרהר על פירוק הקבוצה.
סייקלופס מקשיב לדו"ח התקדמות של דוקטור נמסיס ומכין תוכנית חירום להגן על הופ.
במקביל, האנדרואיד יוניט מייעץ להופ כי רק היא תבחר את גורלה.
במהלך הקרב בין הענק האדום לקולוסוס, קולוסוס מאבד שליטה על כוח הג'אגרנוט שלו ופוגם בעמוד התמיכה שמחזיק באי אוטופיה.
כתוצאה מכך הוא מחליט לוותר על הכוחות ומפסיד בקרב.
לאחר תבוסתו של קולוסוס, סייקלופס מיידע את נשיא ארצות הברית כי האנושות כולה תשלם על מעשיהם של האוונג'רס.
לאחר שהאקס-מן נמלטים מאוטופיה, סייקלופס שולח את חברי קבוצתו שנותרו באי לחמישה מקומות כדי לאתר את הופ.
נאמור, סאן-ספוט וחפציבה נשלחים לממד טאבולה ראסה, שם הם נתקלים בלוק קייג', הדבר והענקית הירוקה.
בסופו של קרב שמתפתח ביניהם, רק נאמור והדבר נותרים עומדים.
לפני שקרב מתפתח בין השניים, מג'יק מגיעה במפתיע ומשגרת את נאמור לאזור הכחול של הירח, מאחר שסייקלופס רוצה שחמשת הפניקסים יהיו לצידו.
על פני כדור הארץ, מגנטו מזמן אליו את סטורם, פסיילוק ודוקטור נמסיס כדי להרהר האם יצטרפו במלחמה לצידו של סייקלופס.
כשהם מגיעים להחלטה לעזור לסייקלופס, פסיילוק תוקפת את כל השלושה כתוצאה מהתמוטטות רגעית, בזמן שכוח הפניקס מתפצל לחמישה חלקים.
בעוד האוונג'רס והאקס-מן נלחמים, מיסטר סיניסטר בונה דגם של לונדון הוויקטוריאנית בעיר תת-קרקעית, המאוכלסת בשיבוטים של עצמו.
כשאחד השיבוטים מורד, סיניסטר מסביר לשיבוטיו כי חזה שכוח הפניקס ירדוף אחרי הופ, והתכוון לאכלס אותו בשיבוטים של מדלין פריור על מנת שישתמש בשיבוטים כנשק.
אולם, כשסיניסטר מוביל את צבא המשובטים שלו כנגד האקס-מן, השיבוטים מושמדים והעיר של סיניסטר מושמדת על ידי פסיילוק, מגנטו וסטורם.
לאחר האירועים הנוכחיים, כשסייקלופס מובא למעצר, הוא מגלה למנהלת סוכנות S.H.I.E.L.D מריה היל כי הוא אינו מצטער על מעשיו, ואף הצהיר כי אם יוכל יעשה הכל שנית.
שבעה ימים בלבד לאחר התקפתו של נאמור, וולברין ושאר האקס-מן משקמים את ואקאנדה.
הופ מרגישה הקלה גדולה, ומחליטה לחיות כנערה רגילה, ואילו איירון מן וגברת מארוול מחפשים אחר מגנטו.
קפטן אמריקה שואף לצמצם את המתח בין השניים ומבקש מוולברין לבקר את סייקלופס בכלא עשוי מאודם-קוורץ בו הוחזק, שם סייקלופס מתחנן בפני וולברין להורגו, אך מאוחר יותר סייקלופס מתכנן ניסיון בריחה.
איירון מן, מוכה צער, מחליט לבנות מחדש את העיר קון-לון, אך נקלע לעימות עם ליי-קונג ומוותר.
בינתיים, סטורם ומג'יק מחפשות אחר קולוסוס הנעדר, והופ בורחת מבית ספרה ומתחילה בחיפושים אחרי קייבל.
בכלא, סייקלופס מביס את שומריו, אך נשאר כאסיר פוליטי.
בינתיים, סטורם מאתרת את קולוסוס בסיביר, אך מחליטה להשאירו לבדו, כשצוות ההכחדה של סייקלופס ממלט אותו מהכלא.
קייבל מחפש אחרי הופ וכשהוא מוצא אותה הוא מספר לה כי תמיד יגיע לעזרתה.
אוונג'רס ואקס-מן: הציר הוא אירוע קרוסאובר ביקום מארוול שפורסם בחוברות הקומיקס האוונג'רס, האקס-מן והבלתי אנושיים על ידי חברת מארוול קומיקס בין אוקטובר 2014 לפברואר 2015 למשך 9 חוברות בסדרה הראשית ו-45 חוברות קשורות.
את הסיפור כתבו אדם קוברט, לייניל פרנסיס יו, טרי דודסון וג'ים צ'ונג ואיירו ג'רי אלאנגוילן, לייניל פרנסיס יו, רייצ'ל דודסון, לורה מרטין, מאט מילה ואדגר דלגאדו.
במובנים רבים, הסיפור הוא המשכו של האירוע "אוונג'רס נגד אקס-מן", בו קבוצות האוונג'רס והאקס-מן נלחמו כשהמניע בעלילה היה כוח הפניקס.
בעקיפין, אירוע זה משכתב את היסטורית מארוול קומיקס וספציפית את אירועי "בית אם".
לאחר שסייקלופס בהשפעת כוח הפניקס הרג את צ'ארלס אקסבייר באירועי "אוונג'רס נגד אקס-מן", שיבוט של הגולגולת האדומה השתיל את מוחו של אקסבייר בגופו.
הוא הרכיב קבוצה בשם אס-מן להילחם באיום המוטאנטי, והצליח להשתלט על רוג ומכשפת השני.
הגולגולת תמרן את אזרחי ניו יורק לתקוף את זוג המוטאנטיות, בטרם הובס על ידי האוונג'רס המופלאים.
מאוחר יותר, סטיב רוג'רס / קפטן אמריקה הפסיק להיות קפטן אמריקה לאחר שנוסחת "סופר-חייל" שבו נשאבה והוא הזדקן חזרה לגילו האמיתי.
בהשראת המציאות הדיסטופית המתוארת בעלילת "ימי עבר עתידי", הגולגולת האדומה בנה בג'נושה - בעבר מקום מפלט למוטאנטים - מחנות ריכוז.
הוא שם במחנות גם בלתי אנושיים, אך פעילותיו התגלו בידי מגנטו.
בינתיים, האס-מן לכדו את האבוק, מכשפת השני ורוג מהאוונג'רס המופלאים, שברחו ושחררו את מגנטו.
לאחר שכלא את לוקי, דוקטור דום התמודד עם מתקפה טלפתית מצד הגולגולת על לטבריה ואילו סאם וילסון / פלקון נלחם לצד איאן וג'ט זולא נגד אביהם ושיבוטיו של האוונג'רס.
הוא קיבל מרוג'רס את המגן והחליפה אך שמר על כנפיו, ונעשה קפטן אמריקה החדש.
בג'נושה, מגנטו והאוונג'רס המופלאים נתקלו והתעמתו עם הגולגולת והאס-מן.
בעזרת הורמון גדילה מוטאנטי, מגנטו הרג את רוב חברי האס-מן, וחיסל את הגולגולת האדומה במו ידיו כדי להעניק לו "מוות טהור".
דבר זה גרם לאונסלוט, שככל הנראה שכן במוחו של אקסבייר, להשתלט על הגולגולת.
מערכה ראשונה - "העליונות האדומה"
בעזרת כוחותיו החדשים, הגולגולת הפיץ שנאה בעולם שהשפיעה על האוונג'רס ובו זמנית נלחם במגנטו, האבוק, רוג ומכשפת שני.
לאחר שאיירון מן הציל את האוונג'רס, הם אתרו את מקור המתקפה הטלפתית, הגיעו לג'נושה וחברו לארבעת המוטאנטים, לשני צוות האקס-מן של סייקלופס וסטורם, מדוזה ואחרים.
הגולגולת גילה כי הוא גרם לאיירון מן לבנות לו סדרת זקיפים בעלי ידע על גיבורי-על מימי מלחמת האזרחים ביקום מארוול.
הגולגולת שחרר את זקיפי סטארק, שהחלו בקרב.
עם הופעת הזקיפים, המערכה נטתה לטובת הגולגולת.
בעזרת המידע על הגיבורים, הזקיפים השתמשו בכוחותיהם נגדם, כיווצו אותם עם חלקיקי פים וכלאו אותם.
רוג הציעה שמכשפת השני ודוקטור סטריינג' יטילו כישוף על הגולגולת כדי שאקסבייר ישתלט עליו, אך התוכנית נכשלה בגלל חוסר הניסיון של נובה.
בעוד מגנטו ברח, קיד אומגה הסתיר את הגיבורים.
איירון מן ארגן ניסיון אחרון להביס את הזקיפים, אך נכשל ונשאר האחרון שעומד.
הגולגולת אמר שהוא חדר למוח של איירון מן ושהוא רק סוציופת המונע בידי תחרות.
לפתע, מגנטו חזר עם קבוצת נבלי-על שכללה אותו כמנהיג לצד דוקטור דום, לוקי, מיסטיק, סייברטות', ג'ק-או-לנטרן, דדפול, הובגובלין, מכשפת, האיש הסופג וקרנג'.
בניצול העובדה שלזקיפים אין מידע על נבלי-על, קבוצתו של מגנטו הביסו את הזקיפים אחד-אחד ושחררו את הגיבורים.
דוקטור דום ומכשפת השני הטילו כישוף היפוך, שגרם לגולגולת לחזור לצורתו המקורית ולאבד את ההכרה וללא ידיעתם להיפוך במוסר של גיבורי-ונבלי העל שבאי.
קבוצתו של מגנטו עזבה, ואילו האקס-מן רצו לחזות בהתעוררותה של הגולגולת בתקווה שאקסבייר שולט בו.
לפני שהוא התעורר, האוונג'רס לקחו אותו לכלא במגדל סטארק, מה שגרם להאבוק להתפטר מתפקידו באוונג'רס המופלאים ולהצטרף לאקס-מן, שהתאחדו.
ימים לאחר מכן, S.H.I.E.L.D קראו לסאם וילסון לדון בנושא הגולגולת.
ניק פיורי הבן ניסה לשכנע את וילסון להסגירו, אך תחת השפעת כישוף ההיפוך, וילסון הכה את פיורי ועזב.
בברוקלין, קרנג' הציל משפחה שהוחזקו כבני ערובה מידי "התמנון".
ספיידרמן הגיע למקום לפני שקרנג' עזב, והופתע לגלות שאין כלל נפגעים.
בסן פרנסיסקו, איירון מן הגיע לאצטדיון שם הציג גרסה דיגיטלית לוירוס אקסטרמיס חינם לכל העיר.
בקהל, מאט מורדוק / דרדוויל שם לב לשינוי באיירון מן, וכי הוא חזר לאלכוהוליזם.
בבית הספר לצעירים מחוננים על שם ג'ין גריי, האקס-מן חשפו כי סדר-היום החדש שלהם לא כולל דו קיום בין בני אדם למוטאנטים, ושאפו לשלוט בהם בעזרת אוון סבאחנור, שיבוט של אפוקליפס שהפך לאפוקליפס בגלל כישוף ההיפוך.
במגדל האוונג'רס, וילסון הודיע לאוונג'רס על מיקומם הנוכחי של האקס-מן והחליט כי הם צריכים להרוג את הגולגולת האדומה גם אם אקסבייר בתוכו.
אדווין ג'רוויס והענק הירוק ניסו לעצור בעדם ללא הצלחה, מה שגרם להשפעת כישוף ההיפוך על הענק.
כעת אלים ואגרסיבי ברמה יותר גבוהה מקודם, הענק קרא לעצמו קלאה (Kluh, היפוך אותיות במילה האלק, באנגלית Hulk) ותקף את האוונג'רס לפני שברח והתחיל במסע הרס.
האוונג'רס החליטו שקלאה הוא לא בעיה שלהם כל עוד לא יעמוד בדרכם, וכאשר פתחו את תאו של הגולגולת, גילו שהוא ריק.
בעקבות בריחתו של הגולגולת, וילסון זימן ישיבה במגדל האונג'רס, של האוונג'רס ושאר הגיבורים הזמינים.
אחרי שהודיע על היעלמותו של הגולגולת, וילסון אמר כי רק חבר אוונג'רס מסוגל לכך, מה שהפך את כל הגיבורים לחשודים.
ברגע שחוש העכביש שלו הופעל, ספיידרמן ברח יחד עם נובה ברגע שוילסון ריסס את הגיבורים בחלקיקי פים וכלא אותם בחוות הנמלים של האנק פים.
ספיידרמן ונובה נרדפו, אך ניצלו בידי מגנטו שלקח אותם לאחוזת האוונג'רס.
שם, סטיב רוג'רס הסביר להם על ההיפוך, וכי קלאה משתולל באריזונה.
לאחר שנובה טס להילחם נגדו, ספינת אוויר ענקית הופיעה בשמי ניו יורק, ונשאה אתה את האקס-מן ההפוכים.
הם הכו את וילסון, והודיעו לתושבי מנהטן להתפנות או למות, וזאת כי הם מתכננים להשתלט על המקום.
לאחר שידור האזהרה, האקס-מן - שיצרו פצצת גנום שתהרוג כל אדם ללא גן האקס המוטאנטי - נתקלים במיסטיק, שמנסה לשכנע אותם כי הם טועים.
אחרי עימות נגד רוג ונייטקרולר, מיסטיק נאלצה לעזוב עם סייברטות'.
בסן פרנסיסקו, דרדוויל נאבק באיירון מן על שחרור אקסטרמיס, אך איירון מן הפתיע אותו בכוח וזריזות מוגברים שהביסו אותו.
בלאטבריה, דוקטור דום תכנן לחולל משטר דמוקרטי לפני שהותקף על ידי מכשפת השני כנקמה על שניצל אותה בעבר וגרם בעקיפין לאירועי "בית אם".
מגנטו וקוויקסילבר הגיעו ללאטבריה, הצילו את דום ומגנטו העיר כי אם הייתה הורגת אותו לעולם לא הייתה מתאוששת.
בלאס וגאס, לוקי ניסה לשכנע את תור להקשיב לו, ניצל בידי ספיידרמן, איאן זולא ורוג'רס והגיע איתם לאחוזת האוונג'רס.
רוג'רס גילה כי הוא מצא פתרון להתמודדות עם האוונג'רס והאקס-מן, בכך שאיחד את קבוצת נבלי-על של מגנטו לצוות של האוונג'רס - האוונג'רס המדהימים.
מערכה שלישית - "אי-סדר עולמי חדש"
האוונג'רס המדהימים הסתערו על האקס-מן, והחלו בקרב.
דדפול, שעבר לזן והפך לזנפול, חבר לספיידרמן בניסיון להרחיק את אפוקליפס ולנטרל את הפצצה.
זנפול ניסה להסיח את דעתו של אפוקליפס כדי שספיידרמן ינטרל את המכשיר, אך הם נכשלו והועפו מהספינה היישר לתוך הקרב.
בלאטבריה, מכשפת השני שחררה את כוחותיה כדי להילחם בדום, לכאורה הרגה את מגנטו וקוויקסילבר וגילתה כי לה ולקוויקסילבר אין קשר דם עם מגנטו.
וילסון נפגש עם איירון מן באי סטארק, בעוד זנפול ניסה להגיע להבנה עם אפוקליפס.
אפוקליפס הכה את זנפול וערף את ראשו, והביס את שאר האוונג'רס המדהימים.
הוא התפאר בניצחונו, וזאת בעוד הספירה לאחור כמעט הושלמה.
ללא אפשרות אחרות, קרנג' עטף את הפצצה, ונהרג.
ספיידרמן התעמת עם האקס-מן בדבר מותו, ולפתע האוונג'רס הגיעו למקום ונלחמו באקס-מן.
לוקי הסיח את דעתו של תור, והשניים השתגרו לירח.
באחוזת האוונג'רס, רוג'רס ואיאן צפו במאבק, כאשר לפתע ג'רוויס הגיע והודיע כי הוא יודע איך לעצור אותם.
בלאטבריה, מכשפת השני התעלמה מדבריהם של מגנטו וקוויקסילבר והחלה בהריסת עיר הבירה.
דוקטור דום הופיע עם דוקטור וודו שקם לתחייה, שהורה לרוחו של אחיו דניאל להיכנס לגופה של מכשפת השני ובכך ביטל חלקית את הכישוף.
באחוזת האוונג'רס, איאן קיבל הודעה מרוג'רס (שצייד את עצמו בשלד חיצוני תוצרת איירון מן ומגן אנרגיה) כי הוא הולך לשחרר את הגולגולת.
איירון מן יירט את ההודעה, הודיע לוילסון ושניהם הלכו למגדל האוונג'רס.
מתגלה כי הוא כלל לא שוחרר, אלא שג'רויס השתמש באחד ממכשירי ההסוואה של איירון מן כדי להחביא אותו.
הם מצאו את רוג'רס מחזיק את הגולגולת האדומה, אומר להם להיכנע או להילחם.
בעזרת כוחות הטלפתיה של הגולגולת, רוג'רס הספיק להסיח את דעתו של וילסון וברח.
לאחר כישלונו של וילסון ותבוסתם של האקס-מן, האוונג'רס יצאו לאחוזת האוונג'רס.
אפוקליפס המתאושש מתבוסתו מתעמת עם זנפול ורוצה להילחם באוונג'רס, ואילו על הירח, תור רדף אחרי לוקי באזור הכחול של הירח.
לוקי רץ לעבר המיולניר שהונח מאז שתור נעשה לא ראוי, הרים אותו והחל בקרב.
באחוזת האונג'רס, רוג'רס והגולגולת הותקפו על ידי האוונג'רס.
לפני שוילסון הנחית את מכת המוות על רוג'רס, אפוקליפס הופיע ונלחם באוונג'רס.
הגולגולת נעלם, חלק מהאוונג'רס ניצבו מול ספיידרמן וסייברטות' ורוג'רס ניסה להעביר את הגולגולת למטוס, אך הם הותקפו בידי איירון מן.
איירון מן עמד להרוג את הגולגולת כאשר פתאום דום, מגנטו, קוויקסילבר, דוקטור וודו ואחיו בגופה של מכשפת השני הגיעו.
לאחר שאיירון מן נוטרל, דום, וודו, הגולגולת ואחיו של וודו החלו בכישוף שיבטל את השפעות ההיפוך.
איירון מן הגן על עצמו מהכישוף, אך בטעות גם על האבוק וסייברטות'.
כל הנוכחים חזרו למצבם הרגיל פרט לשלושה, והאבוק הצליח להשתמש בצרעה כדי לברוח.
מגנטו הבין כי בכל ההמולה, איירון מן, דום והגולגולת נמלטו.
לאחר הקרב, ניו יורק נבנתה מחדש.
העיתונות קבלה קלטת וידאו שהוקלטה בידי האוונג'רס המדהימים לפני הקרב, בה לקחו את האחריות על עצמם וטענו כי הפעילו מניפולציה על האונג'רס והאקס-מן באמצעות קסמיה של מכשפת.
איירון מן חזר לאי סטארק והאבוק לאקס-מן של סייקלופס, דדפול וסבאחנור נעשו במנוסה, לוקי התמודד עם היותו לא ראוי ודוקטור דום חטף את הגולגולת כאסיר.
מכשפת השני חזרה לאוונג'רס המופלאים, אליהם הצטרפו גם דוקטור וודו וקוויקסילבר.
ספיידרמן השתמש במשאבי תעשיות פארקר לבניית פסל דמוי יהלומים של קרנג' לזכרו, וסייברטות' נכלא.
סייברטות' הבטיח ללכת בדרך טובה יותר בחיים, בדומה לזו של לוגאן.
אוונס קאנגווה הוא כדורגלן זמבי המשחק באבהא בעמדת החלוץ.
אחיו הוא הכדורגלן קינגס קאנגווה.
קאנגווה התחיל את הקריירה שלו בנקאנה.
בעונת עלה לקבוצה הבוגרת והבקיע 2 שערים בעונה זו כאשר הוא רק בן 16. בינואר היה אמור להצטרף לווטפורד אך המהלך לא יצא לפועל.
ב-3 ביולי 2014 הושאל להפועל רעננה.
ב-13 בספטמבר 2014 ערך את הופעת הבכורה שלו ברעננה בניצחון 0:4 נגד הפועל פתח תקווה.
ב-25 באוקטובר 2014 הבקיע את שער הבכורה שלו בניצחון 0:2 נגד מכבי חיפה.
ב-29 ביולי 2016 חתם ל-4 שנים בגזיאנטספסור הטורקית תמורת 850 אלף יורו.
ב-27 באוגוסט 2017 חתם בארסנל טולה הרוסית.
קאנגווה היה פעיל בנבחרת זמביה עד גיל 20, ונכלל בסגל הנבחרת הבוגרת לקראת גביע אפריקה לאומות 2012 בה זכתה נבחרתו לראשונה בתולדותיה.
אוונילסון אפרסידו פריירה (בפורטוגזית: Evanílson Aparecido Ferreira, נולד ב-12 בספטמבר 1975 בדיאמנטינה שבברזיל) הוא כדורגלן עבר ברזילאי המזוהה בעיקר עם בורוסיה דורטמונד, שם שיחק שש עונות בעמדות המגן הימני והקשר הימני.
לאוונילסון 13 הופעות במדי נבחרת ברזיל, עמה זכה בקופה אמריקה 1999.